Ikatan ganda enam

Ikatan ganda enam ialah sejenis ikatan kovalen yang melibatkan 12 elektron mengikat dan dengan urutan ikatannya 6. Hanya terdapat dua molekul yang mempunyai ikatan ganda enam yang sebenar; dimolibdenum (Mo2) dan ditungsten (W2). Kedua-dua molekul ini adalah molekul dwiatom dan wujud dalam bentuk gas. Ada bukti yang kukuh yang menyatakan bahawa tidak ada mana-mana pasangan unsur di dalam jadual berkala yang boleh mengikat dengan urutan ikatan lebih daripada 6.

Dimolibdenum dan ditungsten
Dimolibdenum (Mo2) boleh diperhatikan dalam bentuk gas pada suhu rendah (7 K) yang dihasilkan dengan teknik penyejatan laser menggunakan kepingan molibdenum melalui, misalnya, spektroskopi hampir inframerah atau spektroskopi untraungu. Seperti dikromium, dimolibdenum dijangkakan memiliki keadaan kembar satu. Urutan ikatan yang lebih tinggi memberikan panjang ikatan yang lebih pendek, iaitu sepanjang 194 pm.

Sebatian lain
Meskipun molekul dwiatom Cr2 dan U2 mempunyai struktur formal dengan ikatan dua belas elektron, urutan ikatan berkesannya mengikut pengiraan kimia kuantum adalah kurang daripada 5 (yang akan menjadi ikatan ganda lima).

Rujukan

Lihat juga